pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธอส. เปิดศูนย์รับแจ้งเหตุภัยทางการเงินจากมิจฉาชีพ โทร. 02-645-9000 กด 33 ตลอด 24 ชั่วโมง
วันพฤหัสบดีที่ 9 มีนาคม 2566
09/03/2566
ธอส. เปิดศูนย์รับแจ้งเหตุภัยทางการเงินจากมิจฉาชีพ โทร. 02-645-9000 กด 33 ตลอด 24 ชั่วโมง
ธอส. เปิดศูนย์รับแจ้งเหตุภัยทางการเงินจากมิจฉาชีพ โดยสามารถแจ้งเหตุได้ที่ G H Bank Call Center โทร. 02-645-9000 กด 33 เพื่อเป็นการร่วมสนับสนุนนโยบายของรัฐบาลและธนาคารแห่งประเทศไทย ในการเร่งแก้ไขปัญหามิจฉาชีพหลอกลวงประชาชนผ่านช่องทางออนไลน์
นายณรงค์พล ประภานิรินธน์ รักษาการผู้ช่วยกรรมการผู้จัดการ สายงานสื่อสารและภาพลักษณ์องค์กร ธนาคารอาคารสงเคราะห์ (ธอส.) เปิดเผยว่า เพื่อเป็นการร่วมสนับสนุนนโยบายของรัฐบาลและธนาคารแห่งประเทศไทย ในการเร่งแก้ไขปัญหามิจฉาชีพหลอกลวงประชาชนผ่านช่องทางออนไลน์ ซึ่งเป็นเหตุให้มีผู้ที่หลงเชื่อต้องสูญเสียทรัพย์สินโดยไม่รู้ตัว ธอส. จึงเปิดศูนย์รับแจ้งเหตุภัยทางการเงินจากมิจฉาชีพ โดยสามารถแจ้งเหตุได้ที่ G H Bank Call Center โทร. 02-645-9000 กด 33 เพื่อเป็นช่องทางด่วนในการช่วยเหลือและอํานวยความสะดวกให้แก่ลูกค้า ประชาชนสามารถโทรแจ้งเหตุมายังธนาคารได้ ทุกวันตลอด 24 ชั่วโมง โดยทันทีที่ลูกค้าพบว่าบัญชีเงินฝากธนาคารอาคารสงเคราะห์ของตนเองเกิดธุรกรรมที่ผิดปกติ มีการโอนเงินออกจากบัญชีโดยที่ตนเองไม่ใช่ผู้ทําธุรกรรม หรือสงสัยว่าตนเองมีความเสี่ยงจากการถูกล่อลวงให้ตกเป็นเหยื่อของมิจฉาชีพ สามารถโทรติดต่อที่ ศูนย์รับแจ้งเหตุภัยทางการเงินจากมิจฉาชีพ ของ ธอส. ได้ทันทีเพื่อระงับการทําธุรกรรม สกัดกั้นและบรรเทาความเสียหายที่อาจจะเกิดขึ้นโดยเร็วที่สุด
ทั้งนี้ ธอส. ยังขอยืนยันว่า ธนาคารไม่มีนโยบายส่ง SMS แบบมีลิงค์ไปยังหมายเลขโทรศัพท์มือถือของลูกค้าและประชาขนทั่วไป เพื่อเชิญชวนให้ทําธุรกรรมทางการเงิน ขอข้อมูลส่วนบุคคล มอบโปรโมชั่นพิเศษ ส่วนลด ของรางวัลหรือของสมนาคุณใด ๆ แก่ลูกค้าผ่านช่องทางนี้โดยเด็ดขาด ดังนั้น หากได้รับ SMS ลักษณะดังกล่าว โปรดอย่าหลงเชื่อ ควรตรวจสอบความน่าเชื่อถือและแหล่งที่มาของ SMS ก่อนทุกครั้ง โดยลูกค้าสามารถติดตามช่องทางการสื่อสารหรือติดต่อสอบถาม และร่วมสนุกในกิจกรรมต่าง ๆ ของธนาคารได้ที่ Facebook Fanpage ธนาคารอาคารสงเคราะห์, LINE Official Account @GHBank และ @ghbbuddy รวมถึงเว็บไซต์ธนาคารอาคารสงเคราะห์ www.ghbank.co.th
รัฐบาลไทย-ข่าวทำเนียบรัฐบาล-​"ธนกร" เผย “นายก” สั่งเร่งแก้ปัญหาผู้มีสิทธิเข้าคิวหน้าธนาคารเพื่อรอยืนยันตัวตน "บัตรสวัสดิการแห่งรัฐ" ย้ำทุกส่วนต้องช่วยกันอำนวยความสะดวกผู้มีสิทธิ
วันพฤหัสบดีที่ 9 มีนาคม 2566
09/03/2566
​"ธนกร" เผย “นายก” สั่งเร่งแก้ปัญหาผู้มีสิทธิเข้าคิวหน้าธนาคารเพื่อรอยืนยันตัวตน "บัตรสวัสดิการแห่งรัฐ" ย้ําทุกส่วนต้องช่วยกันอํานวยความสะดวกผู้มีสิทธิ
​"ธนกร" เผย “นายก” สั่งเร่งแก้ปัญหาผู้มีสิทธิเข้าคิวหน้าธนาคารเพื่อรอยืนยันตัวตน "บัตรสวัสดิการแห่งรัฐ" ย้ําทุกส่วนต้องช่วยกันอํานวยความสะดวกผู้มีสิทธิ “บิ๊กตู่” หวังเห็นประชาชนกลุ่มเปราะบาง ได้ใช้สวัสดิการรัฐ ตามกําหนดการ
วันที่ 9 มีนาคม 2566 นายธนกร วังบุญคงชนะ รัฐมนตรีประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม กังวลภาพประชาชนผู้มีสิทธิ แออัดหน้าธนาคารหรือจุดให้บริการ เพื่อรอเข้าแถว/ต่อคิว รอยืนยันตัวตนตามสาขาธนาคาร ที่ร่วมโครงการบัตรสวัสดิการแห่งรัฐ ปี 2565 บางสาขาธนาคารในบางวัน ทั้งธนาคารกรุงไทยและธนาคารออมสิน อาจเปิดให้คิวบริการแบบจํากัดจํานวน เช่น แค่ 100 คิว ทําให้เกิดภาพประชาชนแออัดเบียดเสียดรอรับบริการ ซึ่งนายกรัฐมนตรีสั่งการเร่งด่วนให้หน่วยงานที่เกี่ยวข้อง หามาตรการแก้ไขหรือวิธีการเพิ่มเติม เพื่อช่วยประชาชนผู้มีสิทธิ สามารถยืนยันตัวตนได้สะดวก รวดเร็วยิ่งขึ้น เช่น การเพิ่มจํานวนคิวบริการ หรือการเปิดจองคิวก่อนไปธนาคาร เพื่อจะได้ไปยืนยันตัวตน ณ สาขาธนาคารตามเวลาที่กําหนด ทุกฝ่ายที่รับผิดชอบในแต่ละขั้นตอน ต้องคิดวิธีการทํางานให้เร็วและรอบคอบที่สุด เพราะนายกรัฐมนตรีอยากเห็นประชาชนผู้มีสิทธิได้ใช้ประโยชน์จากสวัสดิการแห่งรัฐได้ตามกําหนดการและตรงตัวบุคคลกลุ่มเป้าหมายที่สุด
กระทรวงการคลัง รายงานว่าผู้ผ่านการพิจารณาคุณสมบัติที่ยืนยันตัวตน โครงการลงทะเบียนเพื่อสวัสดิการแห่งรัฐ ปี 2565 สําเร็จแล้ว จํานวนทั้งสิ้น 2,742,919 ราย (สถานะ 7 มีนาคม 2566) สําหรับผู้ลงทะเบียนที่ไม่ผ่านเกณฑ์การพิจารณาคุณสมบัติสามารถยื่นขออุทธรณ์ได้ตั้งแต่วันที่ 1 มีนาคม -1 พฤษภาคม 2566 โดยดําเนินการผ่าน 2 ช่องทาง ได้แก่
1. ขออุทธรณ์ด้วยตนเองผ่านทางเว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th ได้ตั้งแต่เวลา 6.00 น. ถึง 23.00 น.ของทุกวัน
2. ขออุทธรณ์ผลการพิจารณาคุณสมบัติผ่านหน่วยงานรับลงทะเบียนทั้ง 7 หน่วยงาน ได้แก่ ธนาคารออมสิน ธนาคารกรุงไทย จํากัด (มหาชน) ธนาคารเพื่อการเกษตรและสหกรณ์การเกษตร สํานักงานคลังจังหวัดทุกจังหวัด ที่ว่าการอําเภอทุกอําเภอ สํานักงานเขตกรุงเทพมหานคร และศาลาว่าการเมืองพัทยา ตามวันและเวลาทําการของแต่ละหน่วยงาน
ทั้งนี้ ผู้ลงทะเบียนโครงการฯ สามารถติดตามข้อมูลข่าวสารและรายละเอียดโครงการฯ ปี 2565 เพิ่มเติมได้ที่เว็บไซต์ https://บัตรสวัสดิการแห่งรัฐ.mof.go.th หรือ https://welfare.mof.go.th //
รัฐบาลไทย-ข่าวทำเนียบรัฐบาล-ผู้ตรวจสมพลฯ ลงพื้นที่พิจิตร ตรวจราชการรอบ 1 เน้นย้ำดำเนินการตาม MIND ของกระทรวงอุตสาหกรรม ใช้หัวและใจ ขับเคลื่อนแผนงานปี 2566
วันพฤหัสบดีที่ 9 มีนาคม 2566
09/03/2566
ผู้ตรวจสมพลฯ ลงพื้นที่พิจิตร ตรวจราชการรอบ 1 เน้นย้ําดําเนินการตาม MIND ของกระทรวงอุตสาหกรรม ใช้หัวและใจ ขับเคลื่อนแผนงานปี 2566
ผู้ตรวจราชการกระทรวงอุตสาหกรรม ลงพื้นที่พิจิตร ตรวจราชการรอบ 1 เน้นย้ําดําเนินการตาม MIND ของกระทรวงอุตสาหกรรม ใช้หัวและใจ ขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ
เมื่อวันที่ 7 มีนาคม 2566 เวลา 09.00 น. นายสมพล โนดไธสง ผู้ตรวจราชการกระทรวงอุตสาหกรรม ลงพื้นที่จังหวัดพิจิตร ตรวจราชการกรณีปกติ รอบที่ 1 ประจําปีงบประมาณ พ.ศ. 2566 โดยมี นายชัยทัต สมิตินนท์ อุตสาหกรรมจังหวัดพิจิตร พร้อมด้วยนายสิทธิรงณ์ เร่งเงียบ ผู้อํานวยการศูนย์ส่งเสริมอุตสาหกรรมภาคที่ 3 นายวิโรจน์ เรืองเลิศศิลป์ ผู้อํานวยการสํานักงานนิคมอุตสาหกรรมพิจิตร และเจ้าหน้าที่เข้าร่วมรับการตรวจราชการในครั้งนี้ รายงานตามประเด็นการตรวจราชการกรณีการตรวจกํากับ เร่งรัด ติดตาม เพื่อขับเคลื่อนการดําเนินงานที่สําคัญ และโครงการสําคัญของกระทรวงอุตสาหกรรม
ทั้งนี้ ผู้ตรวจสมพลฯ ได้มอบนโยบายและเน้นย้ําให้เจ้าหน้าที่ทุกคนดําเนินการตาม MIND ของกระทรวงอุตสาหกรรม ใช้หัวและใจ ขับเคลื่อนแผนงานปี 2566 มุ่งยกระดับ “อุตสาหกรรมดีอยู่คู่ชุมชนอย่างยั่งยืน” ทั้ง 4 มิติ ได้แก่ 1.ความสําเร็จของธุรกิจ 2.ชุมชน สังคม 3.สิ่งแวดล้อม และ 4.การกระจายรายได้ให้กับชุมชน พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามแผนที่กําหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. รวมทั้งจะต้องจัดสรรและบริหารจัดการการใช้จ่ายงบประมาณอย่างรอบคอบ การตรวจ กํากับ ดูแลโรงงานให้ดําเนินการอย่างละเอียดครบถ้วนทุกประเด็น มีแผนปฏิบัติงานที่ชัดเจน และมีบันทึกการตรวจสอบทุกครั้ง โรงงานค้างชําระค่าธรรมเนียม กรณีโรงงานเลิกประกอบการแต่คงค้างชําระค่าธรรมเนียมให้ติดตามเร่งรัดดําเนินการให้เป็นที่สิ้นสุดและประสานกรมโรงงานอุตสาหกรรมเพื่อจําหน่ายทะเบียน การบริหารจัดการกากอุตสาหกรรมให้ติดตามการขออนุญาตนํากากออกนอกโรงงาน และรายงานข้อมูลกากอุตสาหกรรมผ่านระบบสารสนเทศฯ ให้ดําเนินการภายในระยะเวลาที่กําหนด
รวมทั้งได้รับฟังแนวทางการดําเนินงาน และข้อเสนอแนะจากตัวแทนของภาคเอกชน ได้แก่ หอการค้าจังหวัดพิจิตร สภาอุตสาหกรรมจังหวัดพิจิตร และธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาพิจิตร
พร้อมนี้ ผู้ตรวจสมพลฯ และคณะได้ลงพื้นที่ตรวจเยี่ยมศูนย์ส่งเสริมอุตสาหกรรมภาคที่ 3 และให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชนและกระทรวงอุตสาหกรรม
รัฐบาลไทย-ข่าวทำเนียบรัฐบาล-แจ้งเตือนการกระทำที่อาจเข้าข่ายเป็นความผิด ตามพระราชกำหนดการกู้ยืมเงินที่เป็นการฉ้อโกงประชาชน พ.ศ. 2527
วันพฤหัสบดีที่ 9 มีนาคม 2566
09/03/2566
แจ้งเตือนการกระทําที่อาจเข้าข่ายเป็นความผิด ตามพระราชกําหนดการกู้ยืมเงินที่เป็นการฉ้อโกงประชาชน พ.ศ. 2527
แจ้งเตือนประชาชนให้ระมัดระวังการชักชวนเข้าร่วมลงทุนผ่านช่องทางออนไลน์ที่มีลักษณะเป็นแชร์ลูกโซ่ ซึ่งอาจเข้าข่ายกระทําความผิดตามพระราชกําหนดการกู้ยืมเงินที่เป็นการฉ้อโกงประชาชน พ.ศ. 2527
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง แจ้งเตือนประชาชนให้ระมัดระวังการชักชวนเข้าร่วมลงทุนผ่านช่องทางออนไลน์ที่มีลักษณะเป็นแชร์ลูกโซ่ ซึ่งอาจเข้าข่ายกระทําความผิดตามพระราชกําหนดการกู้ยืมเงินที่เป็นการฉ้อโกงประชาชน พ.ศ. 2527 (พระราชกําหนดการกู้ยืมเงินฯ) สืบเนื่องจากปัจจุบันมีบุคคล กลุ่มบุคคลหรือบริษัทหลายแห่งได้จัดหาวิธีการหรือรูปแบบการระดมทุนในรูปแบบใหม่ ๆ เพื่อจูงใจให้ประชาชนทั่วไปเข้าร่วมลงทุน อาทิ การโฆษณาชักชวนให้นําเงินร่วมลงทุนและสัญญาจะให้ผลตอบแทนตามจํานวนเงินที่ลงทุน ซึ่งมีรูปแบบการเสนอผลตอบแทนที่ดึงดูดใจ เป็นการให้เงินและทองรูปพรรณ ของมีค่า เป็นต้น โดยเมื่อคํานวณแล้วเป็นอัตราผลตอบแทนที่สูง
กระทรวงการคลังจึงขอแจ้งเตือนประชาชนให้ระมัดระวัง เนื่องจากพฤติการณ์ดังกล่าว น่าจะมีลักษณะเป็นการหลอกลวงและอาจเข้าข่ายเป็นการกระทําความผิดตามพระราชกําหนดการกู้ยืมเงินฯ กล่าวคือ 1) มีการโฆษณาชักชวนหรือประกาศให้ปรากฏต่อประชาชน เช่น การชักชวนผ่านออนไลน์ เป็นต้น 2) มีการให้สัญญาว่าจะจ่ายหรืออาจจ่ายผลประโยชน์ตอบแทนจากการเข้าร่วมการลงทุนซึ่งการจ่ายผลตอบแทนจะจ่ายเป็นเงิน ทรัพย์สิน หรือผลประโยชน์อื่นใดก็ได้ 3) ผลประโยชน์ตอบแทนที่จะจ่ายให้นั้นมีอัตราที่สูงกว่าอัตราดอกเบี้ยสูงสุดที่สถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงินจะพึงจ่ายได้ และ 4) มิได้มีการประกอบกิจการที่ชอบด้วยกฎหมายที่จะให้ผลประโยชน์ตอบแทนในอัตราที่สูงตามที่สัญญานั้นได้ แต่สุดท้ายก็ใช้วิธีการหมุนเวียนเงินจ่ายให้กับผู้ร่วมลงทุนโดยนําเงินจากผู้ร่วมลงทุนรายใหม่จ่ายคืนให้กับผู้ร่วมลงทุนรายต้น ๆ
ทั้งนี้ ขอให้ประชาชนที่ถูกชักชวนให้ร่วมลงทุนผ่านช่องทางออนไลน์ ได้ตระหนักและระมัดระวังกลุ่มมิจฉาชีพที่แฝงตัวในรูปแบบบุคคลหรือกลุ่มบุคคลหรืออาจอ้างอิงบุคคลที่มีชื่อเสียง มาเพื่อโน้มน้าวหลอกลวงประชาชนให้หลงเชื่อ จนอาจทําให้เกิดความเสียหายต่อทรัพย์สินของท่านได้ สําหรับประชาชนที่ร่วมลงทุนผ่านช่องทางออนไลน์แล้วเกิดความเสียหายต่อทรัพย์สินสามารถแจ้งความร้องทุกข์ได้ที่สถานีตํารวจในท้องที่ที่เกิดเหตุ (เพื่อไม่ให้คดีขาดอายุความ) หรือเว็บไซต์สํานักงานตํารวจแห่งชาติ (www.thaipoliceonline.com) หรือส่งเรื่องร้องเรียนมาที่กองนโยบายพัฒนาระบบการเงินภาคประชาชน สํานักงานเศรษฐกิจการคลัง (สศค.) ซึ่ง สศค. จะประสานหน่วยงานที่เกี่ยวข้องดําเนินการตามกฎหมายให้ถึงที่สุด
หากท่านมีข้อสงสัยประการใด สามารถสอบถามได้ที่ ส่วนป้องปรามการเงินนอกระบบ กองนโยบายพัฒนาระบบการเงินภาคประชาชน สํานักงานเศรษฐกิจการคลัง ถนนพระราม 6 เขตพญาไท กรุงเทพฯ 10400 โทร. 0 2169 7128 ถึง 36 ต่อ 153 - 160 หรือศูนย์รับแจ้งการเงินนอกระบบ โทร. 1359
กองนโยบายพัฒนาระบบการเงินภาคประชาชน สํานักงานเศรษฐกิจการคลัง
โทร. 02 169 7127 ถึง 36 ต่อ 160 หรือศูนย์รับแจ้งการเงินนอกระบบ สายด่วน 1359 กด 1
รัฐบาลไทย-ข่าวทำเนียบรัฐบาล-ปลัดดีอีเอส วิทยากรพิเศษเรื่อง “การพัฒนาระบบศาลปกครองอิเล็กทรอนิกส์ (e-Admincourt)”
วันพฤหัสบดีที่ 9 มีนาคม 2566
ปลัดดีอีเอส วิทยากรพิเศษเรื่อง “การพัฒนาระบบศาลปกครองอิเล็กทรอนิกส์ (e-Admincourt)”
ปลัดดีอีเอส วิทยากรพิเศษเรื่อง “การพัฒนาระบบศาลปกครองอิเล็กทรอนิกส์ (e-Admincourt)”
วันนี้ (9 มีนาคม 2566) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมเป็นวิทยากรพิเศษในการสัมมนาวิชาการ ในหัวข้อ “การพัฒนาระบบศาลปกครองอิเล็กทรอนิกส์ (e-Admincourt) ก้าวที่ท้าทายสู่การสร้างโอกาสเข้าถึงความยุติธรรม เนื่องในโอกาสครบรอบ 22 ปี ศาลปกครอง โครงการเสริมสร้างความรู้และเผยแพร่ประชาสัมพันธ์ให้แก่คู่กรณี ประชาชน เจ้าหน้าที่ของรัฐ ในการใช้ระบบงานคดีปกครองอิเล็กทรอนิกส์ ณ ห้องสัมมนา 1 ชั้น 11 อาคารศาลปกครอง ถนนแจ้งวัฒนะ
_______________________
รัฐบาลไทย-ข่าวทำเนียบรัฐบาล-บสย. ศึกษาดูงานระบบการค้ำประกันสินเชื่อ ณ ประเทศญี่ปุ่น
วันพฤหัสบดีที่ 9 มีนาคม 2566
09/03/2566
บสย. ศึกษาดูงานระบบการค้ําประกันสินเชื่อ ณ ประเทศญี่ปุ่น
บสย. เดินทางไปศึกษาดูงานระบบการค้ําประกันสินเชื่อและนโยบายของรัฐบาลประเทศญี่ปุ่น ในการสนับสนุนการเข้าถึงแหล่งทุนของผู้ประกอบการ SMEs ผ่านการค้ําประกันสินเชื่อ ณ กรุงโตเกียว ประเทศญี่ปุ่น
นายเอด วิบูลย์เจริญ ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) พร้อมด้วยคณะกรรมการ บสย. นายสิทธิกร ดิเรกสุนทร กรรมการและผู้จัดการทั่วไป และคณะผู้บริหาร บสย. เดินทางไปศึกษาดูงานระบบการค้ําประกันสินเชื่อและนโยบายของรัฐบาลประเทศญี่ปุ่น ในการสนับสนุนการเข้าถึงแหล่งทุนของผู้ประกอบการ SMEs ผ่านการค้ําประกันสินเชื่อ ณ กรุงโตเกียว ประเทศญี่ปุ่น โดยมีหน่วยงานราชการและสถาบันที่เข้าพบเพื่อศึกษาดูงาน ดังนี้
1) กระทรวงเศรษฐกิจ การค้าและอุตสาหกรรม (Ministry of Economy, Trade and Industry : METI) โดย Mr. Shinichi Kijima, Deputy Director และคณะ ให้การต้อนรับและบรรยายถึงนโยบายรัฐบาลญี่ปุ่นในการสนับสนุนระบบการค้ําประกันสินเชื่อ สถาบันประกันสินเชื่อ และการช่วยเหลือ SMEs ระหว่างการแพร่ระบาดของไวรัสโคโรน่า 2019 (COVID-19) และแนวทางการฟื้นฟู
2) สถาบันJapan Federation of Credit Guarantee Corporations (JFG) โดย Mr.Takashi Yamamoto ประธานกรรมการ ให้การต้อนรับ และบรรยายถึงการสนับสนุนการดําเนินงาน การชดเชยความเสียหาย แหล่งเงินทุนและสร้างความเข้มแข็งให้กับสถาบันค้ําประกันสินเชื่อ (Credit Guarantee Corporation :CGC) ทั้งหมดรวม 51 แห่งทั่วประเทศ
3) สถาบัน Japan Finance Corporation (JFC) โดย Mr. Kenzo Yoneda, Senior Managing Director และคณะให้การต้อนรับและบรรยายถึงระบบการค้ําประกันสินเชื่อ และมาตรการช่วยเหลือผู้ประกอบการ SMEs และธุรกิจขนาดเล็ก (Micro Enterprises) รวมถึงกลุ่ม Startup และกลุ่มแนวคิดการดําเนินธุรกิจอย่างยั่งยืน (Environmental Social and Governance : ESG) ที่ให้ความสําคัญต่อสิ่งแวดล้อม (Environmental) สังคม (Social) และการกํากับดูแล (Governance)
4) สถาบัน Credit Guarantee Corporation of Tokyo (CGCT) โดย Mr. Satoshi Ikegami, Director และคณะให้การต้อนรับและบรรยายถึง ระบบการค้ําประกันสินเชื่อและการช่วยเหลือผู้ประกอบการ SMEs ของสถาบัน
5) โรงงาน Arakawa Recycling Center โดยผู้บริหารโรงงาน และคณะให้การต้อนรับและบรรยายถึงการอนุรักษ์สิ่งแวดล้อมโดยการนําวัสดุใช้แล้วมา Recycle กลับมาเป็นวัตถุดิบและใช้งานอีกครั้ง
ทั้งนี้ คณะกรรมการและผู้บริหารของ บสย. ได้มีโอกาสแลกเปลี่ยนความรู้และความเห็นกับผู้บริหารสถาบันต่างๆ อย่างกว้างขวาง ได้ทราบถึงระบบการค้ําประกันสินเชื่อ และนโยบายของรัฐบาลประเทศญี่ปุ่นในการสนับสนุนการเข้าถึงแหล่งทุนของผู้ประกอบการ SMEs ผ่านการค้ําประกันสินเชื่อ ซึ่งจะเป็นประโยชน์ต่อการกําหนดนโยบายในการดําเนินงานของ บสย. การสนับสนุนการเข้าถึงแหล่งทุนของ SMEs และการพัฒนาศักยภาพของ SMEs ต่อไปในอนาคต
รัฐบาลไทย-ข่าวทำเนียบรัฐบาล-โฆษกรัฐบาลเผย รฟท. เพิ่มรายได้ขบวนท่องเที่ยวรถไฟ KIHA 183 สัมผัสประสบการณ์ท่องเที่ยว รถไฟไทย สไตล์ญี่ปุ่น ด้วยแนวคิด “ย้อนรอยประวัติศาสตร์”
วันศุกร์ที่ 31 มีนาคม 2566
31/03/2566
โฆษกรัฐบาลเผย รฟท. เพิ่มรายได้ขบวนท่องเที่ยวรถไฟ KIHA 183 สัมผัสประสบการณ์ท่องเที่ยว รถไฟไทย สไตล์ญี่ปุ่น ด้วยแนวคิด “ย้อนรอยประวัติศาสตร์”
โฆษกรัฐบาลเผย รฟท. เพิ่มรายได้ขบวนท่องเที่ยวรถไฟ KIHA 183 สัมผัสประสบการณ์ท่องเที่ยว รถไฟไทย สไตล์ญี่ปุ่น ด้วยแนวคิด “ย้อนรอยประวัติศาสตร์”
วันนี้ (วันที่ 31 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผย แผนเดินหน้าเพิ่มรายได้ขบวนรถไฟท่องเที่ยว KIHA 183 เชิญชวนประชาชนสัมผัสประสบการณ์ท่องเที่ยว รถไฟไทย สไตล์ญี่ปุ่น ด้วยแนวคิด “ย้อนรอยประวัติศาสตร์” ของการรถไฟแห่งประเทศไทย (รฟท.) เพื่อกระจายรายได้สู่ท้องถิ่น และสร้างความเข้มแข็งให้กับเศรษฐกิจฐานรากอย่างยั่งยืน
โฆษกประจําสํานักนายกรัฐมนตรี กล่าวว่า ในเดือนเมษายน 2566 รฟท. ได้จัดโปรแกรมท่องเที่ยวกับขบวนรถไฟ KIHA 183 ภายใต้แนวคิด “ย้อนรอยประวัติศาสตร์” โดยมีโปรแกรมท่องเที่ยวไปตามเส้นทางต่าง ๆ หลากหลายรูปแบบ รองรับความต้องการของนักท่องเที่ยวทุกกลุ่ม เพื่อสัมผัสประสบการณ์ท่องเที่ยวในรูปแบบรถไฟไทย สไตล์ญี่ปุ่น โดยมีรายละเอียด ดังนี้
- วันที่ 1 - 2 เมษายน 2566 โปรแกรม แต่งกายย้อนยุค นั่งรถไฟ KIHA 183 เที่ยวงานแก่งคอย ย้อนรอยอดีตสงครามโลกครั้งที่ 2
- วันที่ 8 - 9 เมษายน 2566 โปรแกรม นั่งรถไฟ KIHA 183 ย้อนรอยประวัติศาสตร์เมืองแปดริ้ว เติมความหวาน ในวันมะม่วงและของดีเมืองแปดริ้ว
- วันที่ 22 - 23 เมษายน 2566 โปรแกรม นั่งรถไฟ KIHA 183 แต่งชุดไทย แลหาพี่หมื่น ตามหาออเจ้า ที่กรุงเก่าอโยธยา
- วันที่ 29 - 30 เมษายน 2566 โปรแกรม นั่งรถไฟ KIHA 183 เที่ยวเมืองอาร์ต ราชบุรี ชมเชิดหนังใหญ่ – เพ้นท์โอ่ง (มังกร)
นอกจากนี้ รฟท. ยังมีการจัดโปรแกรมท่องเที่ยวต่อเนื่องในทุกเดือน เช่น เดือนพฤษภาคม โปรแกรมท่องเที่ยว ในแนวคิด ผจญภัยเหนือสายน้ํา เดือนมิถุนายน โปรแกรมท่องเที่ยวในแนวคิด Save The World รักษ์โลก รัก(ของ)เรา ในเส้นทางจังหวัดต่างๆ หลากหลายรูปแบบ รองรับความต้องการของนักท่องเที่ยวทุกกลุ่ม
โฆษกประจําสํานักนายกรัฐมนตรี กล่าวเพิ่มเติมว่า การรถไฟแห่งประเทศไทยได้รับมอบ รถดีเซลราง (DMU) รุ่น KIHA จากบริษัท Hokkaido Railway Company (JR HOKKAIDO) ประเทศญี่ปุ่น จํานวน 17 คัน โดยเป็นรถรุ่น KIHA 183 (มีห้องขับ) แบบห้องขับสูงจํานวน 8 คัน และแบบห้องขับต่ําจํานวน 1 คัน ส่วนรุ่น KIHA 182 (ไม่มีห้องขับ) มีจํานวน 8 คัน โดยที่ผ่านมา รฟท.ได้ดัดแปลงและปรับปรุงให้มีสิ่งอํานวยความสะดวกครบครัน และมีดีไซน์ความเป็นญี่ปุ่น จึงทําให้ถูกใจผู้ที่ใช้บริการเป็นอย่างมาก ซึ่งก่อนหน้านี้ ขบวนรถไฟ KIHA 183 นําร่องในเส้นทางท่องเที่ยวระยะสั้น เช่น ฉะเชิงเทรา ราชบุรี และเพชรบุรี
“รัฐบาลเน้นย้ําถึงการส่งเสริมการท่องเที่ยว ซึ่งเป็นปัจจัยสําคัญที่ช่วยกระตุ้นเศรษฐกิจภายในประเทศได้อย่างมีประสิทธิภาพ โดยเชื่อมั่นว่า การบูรณาการความร่วมมือระหว่าง รฟท. กับหน่วยงานพันธมิตรภาครัฐและภาคเอกชน จะเป็นอีกตัวอย่างที่สามารถตอบโจทย์ความต้องการของนักท่องเที่ยว รวมทั้ง เพิ่มโอกาสกระจายรายได้สู่ท้องถิ่น และสร้างความเข้มแข็งให้เกิดขึ้นตั้งแต่ฐานรากของเศรษฐกิจได้อย่างยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-SME D Bank จัดเต็มแบบตะโกน 11 โปรแกรมพัฒนา เสริมแกร่งเอสเอ็มอีไทย ตลอดเดือน เม.ย.66
วันศุกร์ที่ 31 มีนาคม 2566
31/03/2566
SME D Bank จัดเต็มแบบตะโกน 11 โปรแกรมพัฒนา เสริมแกร่งเอสเอ็มอีไทย ตลอดเดือน เม.ย.66
SME D Bank ยกขบวนโปรแกรมพัฒนาตลอดเดือน เม.ย.2566 ทั้งการอบรม สัมมนาเติมความรู้ เวิร์กชอป (Workshop) สร้างอาชีพ ยกระดับธุรกิจสู่มาตรฐาน เพิ่มช่องทางตลาด ดันยอดขายสุดปัง ควบคู่กับเปิดโอกาสเข้าถึงแหล่งเงินทุน สินเชื่ออัตราดอกเบี้ยพิเศษจาก SME D Bank
ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ธนาคารเพื่อเอสเอ็มอีไทย เดินหน้าภารกิจธนาคารเพื่อการพัฒนา ช่วยส่งเสริมและผลักดันผู้ประกอบการเอสเอ็มอีไทย ทั้งลูกค้าธนาคาร และไม่ใช่ลูกค้าธนาคาร เพิ่มศักยภาพธุรกิจ คว้าโอกาสเติบโตจากการฟื้นตัวของเศรษฐกิจภายหลังโควิด-19 คลี่คลาย ยกขบวนโปรแกรมพัฒนาตลอดเดือนเมษายน 2566 ทั้งการอบรม สัมมนาเติมความรู้ เวิร์กชอป (Workshop) สร้างอาชีพ ยกระดับธุรกิจสู่มาตรฐาน เพิ่มช่องทางตลาด ดันยอดขายสุดปัง ควบคู่กับเปิดโอกาสเข้าถึงแหล่งเงินทุน สินเชื่ออัตราดอกเบี้ยพิเศษจาก SME D Bank ทุกกิจกรรมเข้าร่วม ฟรี! รวมถึง ให้บริการที่ปรึกษาธุรกิจครบวงจรในโครงการ SME D Coach เช่นเดิม สมัครและสอบถามรายละเอียดเพิ่มเติม Call Center 1357
1. สัมมนา “เจาะโอกาสใหม่ของสินค้าไทยในตลาดอาหรับ” วันที่ 4 เม.ย.66 เวลา 13.00 -16.30 น. ณ ห้องแก้ววิเชียร ชั้น 11 อาคาร SME Bank Tower
2. Workshop “ปั้นแบรนด์ฮิตติดตลาด จดจําง่ายได้ด้วยโลโก้” วันที่ 18 เม.ย.66 เวลา 08.30-16.30 น. ณ อุทยานวิทยาศาสตร์ ภาคตะวันออกเฉียงเหนือ จ.ขอนแก่น
3. Workshop “SME D สร้างอาชีพ” สอนการทํา “ไก่ย่าง” จากร้านไก่ย่างบัวตองฯ เจ้าดังประจํา อ.เขาสวนกวาง วันที่ 19 เม.ย.66 เวลา 14.00-16.30 น. ณ ร้านไก่ย่างบัวตอง เขาสวนกวาง จ.ขอนแก่น
4. Workshop “เสริมศักยภาพ SMEs ไทย ก้าวไกลด้วยมาตรฐานและแหล่งทุน” ให้ความรู้เรื่องการยื่นขอมาตรฐานต่าง ๆ รวมถึง แนะนําเข้าถึงแหล่งทุน วันที่ 19 เม.ย.66 เวลา 13.00-15.30 น. ณ โรงแรมบีพี สมิหลา บีช รีสอร์ท จ.สงขลา
5. Workshop สร้างตัวตนในตลาดออนไลน์ “ยอดขายปังด้วย TikTok Marketing” เรียนรู้จากคุณสรยุทธ อังคณานุกิจ ผู้เชี่ยวชาญด้านการตลาดออนไลน์ วันที่ 20 เม.ย. 66 เวลา 09.00-16.00 น. ณ ตลาดพอใจ จ.สกลนคร
6. Workshop “สร้างอาชีพ สร้าง SMEs” ครั้งที่ 2 เรียนรู้การทําบัญชีเบื้องต้น และการเพิ่มมาตรฐานสินค้าด้วย Barcode วันที่ 20 เม.ย.66 เวลา 13.00-16.30 น. ณ โรงแรมคริสตัล หาดใหญ่ จ.สงขลา
7. กิจกรรม “SME D Market 2023” คัดสรรของดี ของอร่อย พร้อมโปรเด็ดราคาดีของลูกค้า SME D Bank มาไว้ในงานเดียว ระหว่างวันที่ 24-25 เม.ย.66 ณ อาคาร SME Bank Tower
8. กิจกรรมเติมทุนคู่พัฒนา เพื่อสมาชิกสภาอุตสาหกรรมแห่งประเทศไทย (ส.อ.ท.) ในงาน “เปิดกล่องของขวัญเพื่อ SMEs ปี 66” วันที่ 21 เม.ย. 66 จ.นครราชสีมา วันที่ 26 เม.ย. 66 จ.สงขลา
9. กิจกรรม “Thai SME-GP Road show” สนับสนุนอุตสาหกรรมการแพทย์และดิจิทัล เข้าถึงการจัดซื้อจัดจ้างภาครัฐ วันที่ 21 เม.ย. 66 จ.นครราชสีมา และ วันที่ 26 เม.ย. 66 จ.สงขลา
10. อบรม Online “SME D ME LOGO แบรนด์ดัง ปังด้วยตราสินค้า” สร้างโลโก้สินค้าให้แบบฟรี ๆ สําหรับลูกค้าธนาคาร เพิ่มการรับรู้ เข้าถึงกลุ่มเป้าหมาย ตลอดเดือน เม.ย.66
11. อบรม Online “เจาะลึกการสร้างและใช้งาน LINE OA” เรียนรู้เทคนิคการใช้งานฟังก์ชั่น หรือฟีเจอร์ต่าง ๆ ของโปรแกรม LINE OA พร้อมลงมือปฏิบัติ ช่วยปิดการขายได้มากขึ้น โดย SME D Coach ตลอดเดือน เม.ย.66
รัฐบาลไทย-ข่าวทำเนียบรัฐบาล-รองปลัด กษ. เป็นประธานในพิธีลงนามบันทึกข้อตกลงความร่วมมือว่าด้วยการตรวจวิเคราะห์ตัวอย่างเกลือทะเล
วันศุกร์ที่ 31 มีนาคม 2566
รองปลัด กษ. เป็นประธานในพิธีลงนามบันทึกข้อตกลงความร่วมมือว่าด้วยการตรวจวิเคราะห์ตัวอย่างเกลือทะเล
รองปลัด กษ. เป็นประธานในพิธีลงนามบันทึกข้อตกลงความร่วมมือว่าด้วยการตรวจวิเคราะห์ตัวอย่างเกลือทะเล ชวนเกษตรกรผู้ทํานาเกลือทะเลไทยมาขึ้นทะเบียนเกษตรกร เพื่อให้ได้รับสิทธิ์ในการประเมินแปลงนาเกลือทะเลที่เหมาะสมและมีความพร้อมสําหรับเก็บตัวอย่างเกลือทะเล
นายสุรเดช สมิเปรม รองปลัดกระทรวงเกษตรและสหกรณ์ เป็นประธานในพิธีลงนามบันทึกข้อตกลงความร่วมมือว่าด้วยการตรวจวิเคราะห์ตัวอย่างเกลือทะเล ระหว่างกรมส่งเสริมการเกษตร กับกรมวิทยาศาสตร์บริการ ณ ห้องประชุม 7 ชั้น 5 อาคาร 1 กรมส่งเสริมการเกษตร กรุงเทพมหานคร ซึ่งกระทรวงเกษตรและสหกรณ์ โดยกรมส่งเสริมการเกษตร ในฐานะฝ่ายเลขานุการคณะกรรมการพัฒนาเกลือทะเลไทย ได้ดําเนินการวางแผนและขับเคลื่อนการส่งเสริมการประกอบอาชีพทํานาเกลือทะเลอย่างต่อเนื่อง สอดคล้องตามแผนยุทธศาสตร์เกลือทะเลไทย (พ.ศ. 2564 – 2568) ซึ่งการลงนามข้อตกลงความร่วมมือครั้งนี้ เพื่อสนับสนุนเกษตรกรผู้ทํานาเกลือทะเลให้สามารถพัฒนาประสิทธิภาพการผลิตและผลิตภัณฑ์เกลือทะเลให้ได้การรับรองมาตรฐานระดับสากล
ทั้งนี้ กรมส่งเสริมการเกษตรขอเชิญชวนเกษตรกรผู้ทํานาเกลือทะเลไทยมาขึ้นทะเบียนเกษตรกรกับกรมส่งเสริมการเกษตร เพื่อให้ได้รับสิทธิ์ในการประเมินแปลงนาเกลือทะเลที่เหมาะสมและมีความพร้อมสําหรับเก็บตัวอย่างเกลือทะเลส่งตรวจวิเคราะห์ฟรีต่อไป
รัฐบาลไทย-ข่าวทำเนียบรัฐบาล-สถาบันการบินพลเรือน เปิดรับสมัครหลักสูตรภาคอากาศ หลักสูตรนักบินส่วนบุคคล - เครื่องบิน และหลักสูตรนักบินพาณิชย์ตรี - เครื่องบิน
วันศุกร์ที่ 31 มีนาคม 2566
สถาบันการบินพลเรือน เปิดรับสมัครหลักสูตรภาคอากาศ หลักสูตรนักบินส่วนบุคคล - เครื่องบิน และหลักสูตรนักบินพาณิชย์ตรี - เครื่องบิน
...
สถาบันการบินพลเรือน เปิดรับสมัครหลักสูตรภาคอากาศ หลักสูตรนักบินส่วนบุคคล - เครื่องบิน และหลักสูตรนักบินพาณิชย์ตรี - เครื่องบิน
สถาบันการบินพลเรือน กระทรวงคมนาคม เปิดรับสมัครหลักสูตรฝึกภาคอากาศ “หลักสูตรนักบินส่วนบุคคล - เครื่องบิน และ หลักสูตรนักบินพาณิชย์ตรี - เครื่องบิน” โดยครูฝึกประสบการณ์สูง จัดเต็มทุกเนื้อหาการสอน ครอบคลุมทุกความต้องการ
หลักสูตรฝึกอบรมภาคอากาศ ซึ่งจัดเต็มทุกเนื้อหาการสอน ครอบคลุมทุกความต้องการ ทําการฝึกอบรมโดยครูฝึกบินที่มีความรู้ความเชี่ยวชาญด้านการบินที่มีประสบการณ์สูง ฝึกบิน ณ ศูนย์ฝึกการบินพลเรือน อําเภอหัวหิน จังหวัดประจวบคีรีขันธ์ หลักสูตรภาคอากาศที่เปิดฝึกอบรมมีดังนี้
- หลักสูตรนักบินพาณิชย์ตรี - เครื่องบิน (Commercial Pilot - Airplane Course)
- หลักสูตรนักบินส่วนบุคคล - เครื่องบิน (Private Pilot - Airplane Course)
โดยเปิดรับสมัครทุกวันในวันและเวลาราชการตั้งแต่บัดนี้เป็นต้นไป สอบถามรายละเอียดเพิ่มเติมที่ หมายเลขโทรศัพท์ 0 3252 0337, 0 2272 5741 - 4 ต่อ 2221, 3631
รัฐบาลไทย-ข่าวทำเนียบรัฐบาล-​รมว.สุชาติ ให้โอวาท ทูต - ที่ปรึกษาฝ่ายแรงงาน ย้ำ!! ดูแลแรงงานไทยควบคู่ขยายตลาด พร้อมจงรักภักดีสถาบันพระมหากษัตริย์
วันศุกร์ที่ 31 มีนาคม 2566
31/03/2566
​รมว.สุชาติ ให้โอวาท ทูต - ที่ปรึกษาฝ่ายแรงงาน ย้ํา!! ดูแลแรงงานไทยควบคู่ขยายตลาด พร้อมจงรักภักดีสถาบันพระมหากษัตริย์
​รมว.สุชาติ ให้โอวาท ทูต - ที่ปรึกษาฝ่ายแรงงาน ย้ํา!! ดูแลแรงงานไทยควบคู่ขยายตลาด พร้อมจงรักภักดีสถาบันพระมหากษัตริย์
วันที่ 31 มีนาคม 2566 นายสุชาติ ชมกลิ่น รัฐมนตรีว่าการกระทรวงแรงงาน กล่าวมอบโอวาทให้กับข้าราชการกระทรวงแรงงานที่ได้รับการแต่งตั้งให้ไปประจําการในต่างประเทศ จํานวน 7 คน โดยมี นายบุญชอบ สุทธมนัสวงษ์ ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย ณ ห้องจัตุมงคล ชั้น 6 อาคารกระทรวงแรงงาน
นายสุชาติ กล่าวว่า ผมขอแสดงความยินดีกับข้าราชการทุกท่านที่ได้รับการแต่งตั้งให้ไปประจําการในต่างประเทศ ภารกิจหน้าที่ของทูตแรงงานและที่ปรึกษาฝ่ายแรงงานนั้นนอกจากจะทําหน้าที่อํานวยความสะดวก ดูแลแรงงานไทยที่ไปทํางานในต่างประเทศให้ได้รับสิทธิประโยชน์ความคุ้มครอง ยังจะต้องทําหน้าที่ขยายตลาดแรงงานให้กว้างขึ้นควบคู่ไปด้วย เพื่อเพิ่มโอกาสให้คนไทยได้ไปทํางานในต่างประเทศมากขึ้น อีกทั้งต้องใช้ทักษะ ความรู้ความสามารถและประสบการณ์ของตนเองในการบริหารจัดการ โดยเฉพาะการตัดสินใจในแต่ละเรื่องต้องมีความละเอียดรอบคอบ เพื่อรักษาความมั่นคงของประเทศและสร้างความสัมพันธ์อันดีระหว่างประเทศ
นายสุชาติ กล่าวต่อว่า สิ่งสําคัญที่ได้เน้นย้ําให้ทูตแรงงานและที่ปรึกษาฝ่ายแรงงานนําไปยึดถือเป็นแนวทางในการปฏิบัติราชการ คือ การแสดงออกถึงความจงรักภักดีและเทิดทูนต่อสถาบันพระมหากษัตริย์ เป็นผู้นํา ปลูกฝัง สร้างความเข้มแข็ง สมัครสมานสามัคคีในหมู่คณะ ตลอดจนเข้าร่วมกิจกรรมเนื่องในโอกาสวันสําคัญต่าง ๆ ที่เกี่ยวกับสถาบันพระมหากษัตริย์ร่วมกับแรงงานไทย และอาสาสมัครแรงงานในต่างประเทศ รวมทั้งเป็นที่พึ่งของคนไทยในต่างประเทศได้ เนื่องจากข้าราชการที่ไปประจําการในต่างประเทศทุกคนถือเป็นการปฏิบัติหน้าที่ในฐานะทีมประเทศไทย (Team Thailand) ด้วยเช่นกัน
ทั้งนี้ ปัจจุบัน กระทรวงแรงงาน มีสํานักงานแรงงานไทยในต่างประเทศ จํานวน 12 แห่ง 11 ประเทศ โดยในครั้งนี้มีข้าราชการกระทรวงแรงงาน ที่ได้รับการแต่งตั้งให้ไปประจําการที่สํานักงานแรงงานไทยในต่างประเทศ 6 แห่ง ได้แก่ ฝ่ายแรงงาน ประจําสถานเอกอัครราชทูต ณ กรุงเทลอาวีฟ ประเทศอิสราเอล สํานักงานแรงงานในประเทศซาอุดิอาระเบีย (กรุงริยาด) สํานักงานแรงงานในประเทศสิงคโปร์ สํานักงานแรงงาน ณ กรุงมะนิลา (ส่วนที่ 2) สาขาเมืองเกาสง ฝ่ายแรงงาน ณ นครเจนีวา ประเทศสวิตเซอร์แลนด์ และสํานักงานแรงงาน ณ กรุงมะนิลา (ส่วนที่ 2) กรุงไทเป เป็นต้น
+++++++++++++++++++
กองเผยแพร่และประชาสัมพันธ์
31 มีนาคม 2566
รัฐบาลไทย-ข่าวทำเนียบรัฐบาล-มท.1 ลงพื้นที่นครนายก ติดตามสถานการณ์เหตุไฟป่าเขาแหลม เร่งระดมทรัพยากรสกัดไฟป่าอย่างเร็วที่สุด
วันศุกร์ที่ 31 มีนาคม 2566
31/03/2566
มท.1 ลงพื้นที่นครนายก ติดตามสถานการณ์เหตุไฟป่าเขาแหลม เร่งระดมทรัพยากรสกัดไฟป่าอย่างเร็วที่สุด
มท.1 ลงพื้นที่นครนายก ติดตามสถานการณ์เหตุไฟป่าเขาแหลม จ.นครนายก เร่งระดมทรัพยากรสกัดไฟป่าอย่างเร็วที่สุด
เมื่อวันที่ 30 มี.ค. 66 เวลา 15.00 น. ณ องค์การบริหารส่วนตําบลเขาพระ อําเภอเมืองนครนายก จังหวัดนครนายก พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ลงพื้นที่ติดตามสถานการณ์เหตุเพลิงไหม้เขาแหลม พื้นที่หมู่ที่ 13 ตําบลเขาพระ อําเภอเมืองนครนายก พร้อมตรวจเยี่ยมให้กําลังใจเจ้าหน้าที่ดับไฟป่า ศูนย์บัญชาการเหตุการณ์จังหวัดนครนายก โดยมี นายบุญธรรม เลิศสุขีเกษม อธิบดีกรมป้องกันและบรรเทาสาธารณภัย นายบัญชา เชาวรินทร์ ผู้ว่าราชการจังหวัดนครนายก นายสมชาย เปรมพาณิชย์นุกูล ผู้อํานวยการสํานักงานทรัพยากรธรรมชาติและสิ่งแวดล้อมจังหวัดนครนายก นายพงษ์สวัสดิ์ ธีรวัฒนกุล นายกองค์การบริหารส่วนตําบลเขาพระ และเจ้าหน้าที่ ร่วมลงพื้นที่
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า กรณีไฟป่าที่กําลังเกิดขึ้นที่เขาชะพลู บริเวณด้านฝั่งตะวันตกเขาแหลม ตําบลพรหมณี และตําบลเขาพระ อําเภอเมืองนครนายก จังหวัดนครนายก เมื่อวันที่ 27 มีนาคม 2566 เกิดจากเหตุการณ์ทางธรรมชาติ เนื่องจากมีพายุลมแรงและฟ้าผ่า ทําให้เกิดไฟลุกไหม้ ทางจังหวัดนครนายกจึงได้จัดตั้งศูนย์บัญชาการเหตุการณ์ไฟป่าจังหวัด ณ องค์การบริหารส่วนตําบลเขาพระ และได้รับการสนับสนุนอากาศยานปีกหนุน ปภ. รุ่น KA-32 จากกรมป้องกันและบรรเทาสาธารณภัย เครื่องสูบน้ําทางไกล และอุปกรณ์ในการป้องกันระงับเหตุการณ์ไฟไหม้ ซึ่งขณะนี้มีเจ้าหน้าที่ของชุดควบคุมไฟป่าของสํานักงานจัดการป่าไม้ที่ 9 ปราจีนบุรี เจ้าหน้าที่ของสถานีควบคุมไฟป่านครนายก องค์การบริหารส่วนจังหวัด องค์การบริหารส่วนตําบลพรหมมณี องค์การบริหารส่วนตําบลเขาพระ องค์การบริหารส่วนตําบลสาริกา กําลังระดมกําลังช่วยกันป้องกันเหตุดังกล่าว
"ขอให้ผู้ว่าราชการจังหวัดในฐานะผู้อํานวยการเหตุการณ์ฉุกเฉินจังหวัดเร่งประสานกับจังหวัดสระบุรีซึ่งเป็นพื้นที่รอยต่อ รับทราบสถานการณ์และเตรียมความพร้อมในการป้องกันไฟ และเตรียมพร้อมถึงผลกระทบที่อาจเกิดในขึ้นพื้นที่ เพราะสิ่งที่สําคัญคือการแบ่งพื้นที่ในการสกัดกั้นให้มีความชัดเจน ต้องใช้กําลังพล อส. ร่วมมือกับประชาชนจิตอาสา และชาวบ้านในพื้นที่ช่วยกันไม่ไฟไหม้ป่าขยายวงกว้าง โดยใช้วิธีการสร้างความชุ่มชื้นบนผิวดินเพื่อตัดทางไฟและสกัดกั้นไฟ ไม่ให้มีไฟลามไปยังจุดอื่น รวมถึงจุดที่คนขึ้นไปไม่ถึง เนื่องจากพื้นที่ดังกล่าวเป็นภูเขาสูงชัน ทําให้ชุดดับไฟป่าของสถานีควบคุมไฟป่าไม่สามารถเข้าพื้นที่ได้ จึงได้ขอสนับสนุนอากาศยานของ ปภ. ทอ. ทส. ในการสกัดกั้นไฟป่า โดยใช้สารเคมีในการดับไฟ หรือการใช้น้ําซึ่งต้องใช้ความแม่นยําลงในพื้นที่เป้าหมาย เพื่อควบคุมสถานการณ์ให้อยู่ในวงจํากัด และถ้าหากว่าสถานการณ์รุนแรงมากยิ่งขึ้นอาจจะต้องขอสนับสนุนอากาศยานของ ทบ. มาร่วมด้วย ทั้งนี้ กรณีไฟไหม้ป่าในพื้นที่จังหวัดนครนายก หากพบสัตว์ป่าหนีไฟ แจ้งได้ที่เพจ “ศูนย์ช่วยเหลือสัตว์ป่าที่ 1 นครนายก” หรือสายด่วนพิทักษ์ป่า 1362 ตลอด 24 ชั่วโมง"พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวเพิ่มเติม
รัฐบาลไทย-ข่าวทำเนียบรัฐบาล-ผู้บริหารกระทรวงวัฒนธรรม ร่วมพิธีลงนามถวายพระพรชัยมงคล สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ 2 เมษายน 2566
วันศุกร์ที่ 31 มีนาคม 2566
ผู้บริหารกระทรวงวัฒนธรรม ร่วมพิธีลงนามถวายพระพรชัยมงคล สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ 2 เมษายน 2566
ผู้บริหารกระทรวงวัฒนธรรม ร่วมพิธีลงนามถวายพระพรชัยมงคล สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ 2 เมษายน 2566
ผู้บริหารกระทรวงวัฒนธรรม ร่วมพิธีลงนามถวายพระพรชัยมงคล สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ 2 เมษายน 2566
วันที่ 31 มีนาคม 2566 นางยุพา ทวีวัฒนะกิจบวร ปลัดกระทรวงวัฒนธรรม มอบหมายให้ นางยุถิกา อิศรางกูร ณ อยุธยา รองปลัดกระทรวงวัฒนธรรม เป็นประธานพิธีลงนามถวายพระพรชัยมงคล สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องในโอกาสวันคล้ายวันพระราชสมภพ 2 เมษายน 2566 โดยมี นางโชติกา อัครกิจโสภากุล รองปลัดกระทรวงวัฒนธรรม นายกฤษฎา คงคะจันทร์ ผู้ตรวจราชการกระทรวงวัฒนธรรม นางสาวเพชรรัตน์ สายทอง ผู้ตรวจราชการกระทรวงวัฒนธรรม ผู้บริหาร และข้าราชการกระทรวงวัฒนธรรมเข้าร่วม ณ บริเวณห้องโถง ชั้น 1 อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-​ส่วนราชการ รัฐวิสาหกิจ เบิกจ่ายงบประมาณผลักดันเม็ดเงินเข้าสู่ระบบเศรษฐกิจแล้วกว่า 1.8 ล้านล้านบาท
วันศุกร์ที่ 31 มีนาคม 2566
31/03/2566
​ส่วนราชการ รัฐวิสาหกิจ เบิกจ่ายงบประมาณผลักดันเม็ดเงินเข้าสู่ระบบเศรษฐกิจแล้วกว่า 1.8 ล้านล้านบาท
​ส่วนราชการ รัฐวิสาหกิจ เบิกจ่ายงบประมาณผลักดันเม็ดเงินเข้าสู่ระบบเศรษฐกิจแล้วกว่า 1.8 ล้านล้านบาท
วันที่ 31 มีนาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้กําชับหน่วยรับงบประมาณทั้งส่วนราชการ หน่วยงานของรัฐ ตลอดจนรัฐวิสาหกิจให้เร่งรัดเบิกจ่ายงบประมาณให้เป็นไปตามแผน เพื่อให้เงินงบประมาณเข้าสู่ระบบเศรษฐกิจ เป็นแรงขับเคลื่อนการเติบโต ชดเชยเศรษฐกิจบางส่วนที่อาจยังเผชิญกับความไม่แน่นอนจากต่างประเทศ
รัฐบาลโดยหน่วยงานรับผิดชอบได้ติดตามการเบิกจ่ายงบประมาณอย่างใกล้ชิด โดยพบว่าขณะนี้หน่วยงานต่างๆ ได้มีเบิกจ่ายงบประมาณเข้าสู่ระบบเศรษฐกิจแล้วกว่า 1.8 ล้านล้านบาท โดยแยกเป็นการเบิกจ่ายงบประมาณรายจ่ายประจําปีงบประมาณ 2566 และเงินกันไว้เหลื่อมปี ณ วันที่ 24 มี.ค. 66 รวม 1.76 ล้านล้านบาท คิดเป็นร้อยละ 52.19 ของวงเงินที่ต้องเบิกจ่ายในปีงบประมาณ 66 ทั้งหมด 3.375 ล้านล้านบาท(งบประมาณปี 66 จํานวน 3.185 ล้านล้านบาท และเงินกันไว้เหลื่อมปี 1.90 แสนล้านบาท) โดยแยกเป็นการเบิกจ่ายงบรายจ่ายประจํา 1.45 ล้านล้านบาท รายจ่ายลงทุน 2.16 แสนล้านบาท และเงินกันไว้เหลื่อมปี 9.91 หมื่นล้านบาท
นอกจากนี้ เป็นการเบิกจ่ายของรัฐวิสาหกิจ ซึ่งสํานักงานคณะกรรมการนโยบายรัฐวิสาหกิจ (สคร.) รายงานว่า ณ สิ้นเดือน ก.พ. ทั้งรัฐวิสาหกิจปีงบประมาณและรัฐวิสาหกิจปีปฏิทินมีการเบิกจ่ายรวมกัน 5.63 หมื่นล้านบาท ซึ่ง สคร. ระบุด้วยว่ามีการลงทุนขนาดใหญ่หลายโครงการที่สามารถเบิกจ่ายได้สูงกว่าแผน เช่น โครงการรถไฟความเร็วสูงไทย – จีน ระยะที่ 1 (ช่วงกรุงเทพมหานคร – นครราชสีมา), โครงการก่อสร้างรถไฟ สายเด่นชัย – เชียงราย – เชียงของ, โครงการรถไฟฟ้าสายสีม่วง ช่วงเตาปูน – ราษฎร์บูรณะ, โครงการทางพิเศษสายพระราม 3 – ดาวคะนอง – วงแหวนรอบนอกตะวันตก
“เพื่อให้เป็นไปตามข้อกําชับของนายกรัฐมนตรี หน่วยงานเกี่ยวข้องได้ติดตามให้หน่วยงานต่างๆ ดําเนินการตามมาตรการเร่งรัดการเบิกจ่ายตามแนวทางที่ ครม.อนุมัติไว้ตั้งแต่ต้นปีงบประมาณอย่างใกล้ชิด โดยกรมบัญชีกลางและสํานักงบประมาณได้ติดตามการเบิกจ่ายของส่วนราชการและหน่วยงานรัฐให้เป็นไปตามเป้าหมายรวมทั้งปีร้อยละ 93 ทางด้าน สคร. กํากับติดตามการเบิกจ่ายงบลงทุนของรัฐวิสาหกิจให้ได้ไม่น้อยกว่าร้อยละ 95 ของกรอบงบลงทุนทั้งปี” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-ปลัดดีอีเอสบรรยาย Digital CEO รุ่น 6
วันศุกร์ที่ 31 มีนาคม 2566
ปลัดดีอีเอสบรรยาย Digital CEO รุ่น 6
ปลัดดีอีเอสบรรยาย Digital CEO รุ่น 6
วันนี้(31มีนาคม2566) -ศ.พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)เป็นวิทยากรบรรยายหลักสูตรผู้นําการส่งเสริมเศรษฐกิจดิจิทัล( Digital CEO )รุ่นที่6ในหัวข้อ"แนวทางและการพัฒนาเศรษฐกิจและสังคมดิจิทัลของประเทศ"ซึ่งจัดโดยสํานักงานส่งเสริมเศรษฐกิจดิจิทัล(ดีป้า)ณโรงแรมS31สุขุมวิทกรุงเทพฯ
_______________
รัฐบาลไทย-ข่าวทำเนียบรัฐบาล-ปลัดเกษตรฯ หารือร่วมฟิลิปปินส์ เตรียมขยายความร่วมมือด้านเกษตรและการค้าระหว่างกัน
วันศุกร์ที่ 31 มีนาคม 2566
ปลัดเกษตรฯ หารือร่วมฟิลิปปินส์ เตรียมขยายความร่วมมือด้านเกษตรและการค้าระหว่างกัน
ปลัดเกษตรฯ หารือร่วมฟิลิปปินส์ เตรียมขยายความร่วมมือด้านเกษตรและการค้าระหว่างกัน
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังให้การต้อนรับ ดร. เมอร์ซีดิตา เอ. ซอมบีลา (Dr. Mercedita A. Sombilla) รัฐมนตรีช่วยว่าการกระทรวงเกษตร สาธารณรัฐฟิลิปปินส์ และคณะ เข้าเยี่ยมคารวะเนื่องในโอกาสเดินทางเยือนประเทศไทยและหารือในประเด็นความร่วมมือด้านการเกษตรและประมง ณ กระทรวงเกษตรและสหกรณ์ ว่า การมาเยือนของรัฐมนตรีช่วยว่าการกระทรวงเกษตร สาธารณรัฐฟิลิปปินส์ และคณะในวันนี้ ถือเป็นโอกาสอันดีที่ทั้งสองฝ่ายจะได้ร่วมหารือและหาแนวทางกระชับความสัมพันธ์ด้านการเกษตรระหว่างกันให้ใกล้ชิดยิ่งขึ้น และเป็นการผลักดันให้ความร่วมมือด้านการเกษตรระหว่างไทยกับฟิลิปปินส์เกิดผลเป็นรูปธรรมสูงสุด ซึ่งจะเป็นประโยชน์ต่อการพัฒนาด้านการเกษตรของทั้งสองประเทศ โดยฝ่ายฟิลิปปินส์ได้แสดงความประสงค์ในการเป็นเจ้าภาพจัดการประชุมคณะทํางานร่วมด้านการเกษตร ไทย-ฟิลิปปินส์ ครั้งที่ 2 (The 2nd Meeting of the Joint Agricultural Working Group (JAWG) between Thailand and the Philippines) หลังจากที่ประเทศไทยได้เป็นเจ้าภาพจัดการประชุมคณะทํางานร่วมด้านการเกษตร ไทย-ฟิลิปปินส์ ครั้งที่ 1 เมื่อวันที่ 26-27 มกราคม 2560 ณ กรุงเทพฯ และมีการศึกษาดูงาน ณ จังหวัดฉะเชิงเทรา เพื่อผลักดันความร่วมมือด้านการเกษตรให้มีความก้าวหน้าและเกิดประโยชน์ต่อทั้งสองฝ่ายอย่างแท้จริง
“ฝ่ายไทยจะร่วมหารือกับฝ่ายฟิลิปปินส์เพื่อกําหนดวันประชุมคณะทํางานร่วมด้านการเกษตร ไทย-ฟิลิปปินส์ ครั้งที่ 2 (The 2nd Meeting of the Joint Agricultural Working Group (JAWG) between Thailand and the Philippines) ซึ่งจะจัดขึ้น ณ สาธารณรัฐฟิลิปปินส์ รวมถึงประเด็นการหารือที่ทั้งสองฝ่ายให้ความสนใจ อาทิ การทบทวนบันทึกความเข้าใจว่าด้วยความร่วมมือด้านการเกษตรระหว่างรัฐบาลแห่งราชอาณาจักรไทยกับรัฐบาลสาธารณรัฐฟิลิปปินส์ ที่ได้ลงนามตั้งแต่ปี 2546 การติดตามการเปิดตลาดสินค้าเกษตรระหว่างทั้งสองประเทศ และการสานต่อความร่วมมือด้านประมงและปศุสัตว์ระหว่างไทย–สาธารณรัฐฟิลิปปินส์ รวมทั้งความร่วมมือด้านเกษตรในสาขาใหม่ ๆ เพื่อให้ทันต่อสถานการณ์ของโลกที่เปลี่ยนแปลงไป”
รัฐบาลไทย-ข่าวทำเนียบรัฐบาล-รฟฟท. จัดโครงการ CSR “สายสีแดง ห่วงใย สุขอนามัยชุมชน” ณ ชุมชนเคหะทุ่งสองห้อง สถานีการเคหะ
วันศุกร์ที่ 31 มีนาคม 2566
รฟฟท. จัดโครงการ CSR “สายสีแดง ห่วงใย สุขอนามัยชุมชน” ณ ชุมชนเคหะทุ่งสองห้อง สถานีการเคหะ
จัดศูนย์บริการตรวจสุขภาพนอกสถานที่ และมอบรถเข็นวีลแชร์ จํานวน 12 คัน ให้แก่ชุมชนเคหะทุ่งสองห้อง
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม เปิดเผยว่า เพื่อให้สอดคล้องตามนโยบายความรับผิดชอบต่อสังคมที่รฟฟท. ให้ความสําคัญมาอย่างต่อเนื่อง โดยตลอดระยะเวลาการดําเนินงานมากว่า 12 ปี ได้จัดโครงการ CSR ในด้านต่างๆ มากมาย ซึ่งในครั้งนี้เล็งเห็นถึงความสําคัญของชุมชนต่างๆ ตามแนวเส้นทางรถไฟฟ้า รวมถึงมีความห่วงใยต่อการดํารงชีวิตของคนในชุมชน ในสภาวะการแพร่ระบาดของโรคภัยต่าง ๆรฟฟท. จึงได้จัดโครงการ “สายสีแดง ห่วงใย สุขอนามัยชุมชน” ขึ้น ในวันที่ 31 มีนาคม และ 1 เมษายน 2566 รวมระยะเวลา 2 วัน ณ ชุมชนเคหะทุ่งสองห้อง สถานีการเคหะ โดยในการจัดงาน ได้รับการสนับสนุนจากสถานีตํารวจนครบาลดอนเมือง ซึ่งนําโดย พันตํารวจเอก อดิเรก ทองแกมแก้ว ผู้กํากับการสถานีตํารวจนครบาลดอนเมือง ทั้งนี้เพื่อเป็นการช่วยส่งเสริมให้คนในชุมชน หันมาใส่ใจในเรื่องสุขภาพและอนามัยมากยิ่งขึ้น ห่างไกลจากปัจจัยที่มีความเสี่ยงต่อการเกิดโรคต่างๆ มีสุขภาพกาย สุขภาพใจที่สมบูรณ์แข็งแรงอยู่เสมอ รวมถึงมีคุณภาพชีวิต และความเป็นอยู่ที่ดียิ่งขึ้น โดยจัดให้มีศูนย์บริการตรวจสุขภาพนอกสถานที่ และจัดหาบุคลากรทางการแพทย์ ให้ความรู้ด้านสุขอนามัยของแต่ละช่วงวัยแก่ประชาชน นอกจากนั้น ในโอกาสที่ รฟฟท. ครบรอบการดําเนินงานมาเป็นระยะเวลา 12 ปี รฟฟท. จึงได้มอบรถเข็นวีลแชร์ จํานวน 12 คัน ให้แก่ชุมชนเคหะทุ่งสองห้อง เพื่อนําไปใช้ให้เกิดประโยชน์สูงสุดต่อไป
รถไฟฟ้าสายสีแดง ยกระดับคุณภาพชีวิตชานเมือง Call Center 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมเจ้าท่า คุมเข้มความปลอดภัย รับเทศกาลสงกรานต์ ปี 2566 เน้นย้ำความปลอดภัยของประชาชนและนักท่องเที่ยว อุบัติเหตุต้องเป็นศูนย์
วันศุกร์ที่ 31 มีนาคม 2566
กรมเจ้าท่า คุมเข้มความปลอดภัย รับเทศกาลสงกรานต์ ปี 2566 เน้นย้ําความปลอดภัยของประชาชนและนักท่องเที่ยว อุบัติเหตุต้องเป็นศูนย์
...
กรมเจ้าท่า คุมเข้มความปลอดภัย รับเทศกาลสงกรานต์ ปี 2566 เน้นย้ําความปลอดภัยของประชาชนและนักท่องเที่ยว อุบัติเหตุต้องเป็นศูนย์
เมื่อวันที่ 30 เมษายน 2566 2565 นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทนอธิบดีกรมเจ้าท่า เป็นประธานในการประชุมเตรียมพร้อมความปลอดภัยก่อนช่วงเทศกาลสงกรานต์ พร้อมด้วย นายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ และสํานักงานเจ้าท่าภูมิภาคร่วมประชุมผ่านระบบ Zoom Cloud Meeting ณ ห้องประชุมวิสูตรสาคร ชั้น 4 อาคาร 162 ปี กรมเจ้าท่า
กรมเจ้าท่า ในฐานะหน่วยงานที่กํากับดูแลด้านความปลอดภัยทางน้ํา ได้มีการจัดเตรียมแผนความปลอดภัย พร้อมออกประกาศ เรื่อง มาตรการความปลอดภัยในช่วงเทศกาลสงกรานต์ พ.ศ.2566 และประกาศเตือนให้ใช้ความระมัดระวังในการเดินเรือและใช้เรือ พร้อมจัดตั้งคณะทํางานเพื่อตรวจสภาพความปลอดภัยของเรือโดยสาร เรือภัตตาคารและท่าเทียบเรือในแม่น้ําเจ้าพระยา จัดตั้งศูนย์อํานวยความสะดวกและประชาสัมพันธ์ทางน้ําประจําท่าเทียบเรือ พร้อมบูรณาการร่วมกับหน่วยงานที่เกี่ยวข้อง อาทิ กองทัพเรือ สํานักงานตํารวจแห่งชาติ มูลนิธิร่วมกตัญญู เครือข่ายอาสาวารี ฯลฯ โดยกรมเจ้าท่า ได้จัดกําลังพล ประกอบด้วย ส่วนกลาง เจ้าหน้าที่รักษาการณ์ 176 นาย เรือรักษาการณ์ 5 ลํา ส่วนภูมิภาค เจ้าหน้าที่รักษาการณ์ 575 นาย เรือรักษาการณ์ 58 ลํา รวมอัตรากําลังพลทั้งสิ้น 751 นาย เรือรักษาการณ์ 63 ลํา เพื่อเป็นการเตรียมพร้อมตามมาตรการรักษาความปลอดภัยทางน้ํา พร้อมอํานวยความสะดวกต่อประชาชนในช่วงเทศกาลสงกรานต์ระหว่างวันที่ 11 - 17 เมษายน 2566 นี้
ทั้งนี้ เน้นย้ํา กรมเจ้าท่าในส่วนกลางและส่วนภูมิภาค เข้มงวด ตรวจสอบ พร้อมนํามาตรการด้านความปลอดภัยไปเผยแพร่ให้ผู้ประกอบการในพื้นที่รับทราบและร่วมมือในการปฏิบัติ นักท่องเที่ยวต้องสวมชูชีพก่อนออกเดินเรือทุกครั้ง ตรวจสอบความพร้อมของเรือก่อนการใช้งาน รวมทั้งจัดวางอุปกรณ์ช่วยชีวิตและห่วงชูชีพให้อยู่ในพื้นที่ที่ชัดเจน เจ้าของเรือ นายเรือ คนประจําเรือ ต้องตรวจเช็คอุปกรณ์ให้พร้อมใช้งาน พร้อมให้ปฏิบัติงานแบบบูรณาการร่วมกันกับหน่วยงานทุกภาคส่วน เพื่อให้การดูแลรักษาความปลอดภัยทางน้ําในช่วงเทศกาลสงกรานต์ 2566 เป็นไปด้วยความเรียบร้อย ลดการเกิดอุบัติเหตุทางน้ํา พร้อมติดตามข่าวพยากรณ์สภาพอากาศและประกาศต่างๆของทางราชการอย่างต่อเนื่อง หากท่านใดพบเห็นเหตุการณ์ความไม่ปลอดภัยทางน้ํา โทรแจ้งสายด่วน กรมเจ้าท่า 1199 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดีที่บริษัทไทยครองตำแหน่งธุรกิจที่มีความยั่งยืนจากการเปิดเผย “The Sustainability Yearbook 2023” ของ S&P Global
วันศุกร์ที่ 31 มีนาคม 2566
31/03/2566
โฆษกรัฐบาลเผย นายกฯ ยินดีที่บริษัทไทยครองตําแหน่งธุรกิจที่มีความยั่งยืนจากการเปิดเผย “The Sustainability Yearbook 2023” ของ S&P Global
โฆษกรัฐบาลเผย นายกฯ ยินดีที่บริษัทไทยครองตําแหน่งธุรกิจที่มีความยั่งยืนจากการเปิดเผย “The Sustainability Yearbook 2023” ของ S&P Global ยืนยันรัฐบาลให้ความสําคัญการเติบโตทางเศรษฐกิจควบคู่กับการรักษาสิ่งแวดล้อมอย่างสมดุล
วันที่ 31 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่บริษัทของไทยติดรายชื่อธุรกิจที่มีความยั่งยืนมากที่สุดในโลก จากการเปิดเผย “The Sustainability Yearbook 2023” ของ S&P Global สะท้อนความสําเร็จของภาคธุรกิจไทยที่มุ่งสร้างการเจริญเติบโต ควบคู่ไปกับการนําแนวคิดด้านสิ่งแวดล้อมมาร่วมเป็นส่วนหนึ่งของการดําเนินงาน
โฆษกประจําสํานักนายกรัฐมนตรีกล่าวว่า S&P Global ซึ่งผู้จัดทําดัชนีที่ผู้ลงทุนทั่วโลกใช้ในการวิเคราะห์และพิจารณาตัดสินใจลงทุน ได้เปิดเผย The Sustainability Yearbook 2023 ซึ่งเป็นผลการประเมินความยั่งยืนระดับสากลของบริษัทชั้นนําทั่วโลกกว่า 7,800 บริษัท ใน 61 กลุ่มอุตสาหกรรม ซึ่งบริษัทชั้นนําของไทยได้รับการจัดอันดับในระดับ Gold Class Top 1% S&P Global ESG Score ซึ่งเป็นระดับสูงสุด มีจํานวน 12 บริษัท ได้แก่ PTT Global Chemical, Thai Union Group, True Corporation, Home Product Center, The Siam Cement, Thai Beverage, VGI, Thai Oil, Berli Jucker, BTS Group Holdings, Asset World Corp และ SCG Packaging
นอกจากนี้ ตลาดหลักทรัพย์แห่งประเทศไทยเปิดเผยเพิ่มเติมว่า บริษัทของไทยที่ได้รับการจัดอันดับในระดับ Top 1% S&P Global ESG Score จํานวน 12 บริษัท นั้น นับได้ว่าไทยมีจํานวนบริษัทที่ได้รับการจัดอันดับใน Top 1% มากที่สุดเป็นอันดับหนึ่งของโลก รองลงมาคือ สหรัฐฯ โดยมีบริษัทจํานวน 11 แห่ง ที่อยู่ในระดับ Top 1% S&P Global ESG Score ทั้งนี้ ตลาดหลักทรัพย์ฯ ได้สนับสนุนธุรกิจให้นําแนวทางความยั่งยืนในการดําเนินงาน โดยสอดคล้องกับนโยบายของรัฐบาลที่ส่งเสริมให้ภาคธุรกิจดําเนินธุรกิจอย่างมีความรับผิดชอบต่อสิ่งแวดล้อม เพื่อสร้างประโยชน์สูงสุดต่อธุรกิจ และประเทศ
“นายกรัฐมนตรีเชื่อมั่นในแนวคิดเพื่อการพัฒนาอย่างสมดุล และยั่งยืน รัฐบาลสนับสนุนให้ธุรกิจมุ่งไปสู่ความยั่งยืน โดยใช้เทคโนโลยีที่ทันสมัยในภาคการผลิต ควบคู่การดําเนินธุรกิจที่คํานึงถึงสิ่งแวดล้อม สังคม และธรรมาภิบาล (Environment, Social, Governance: ESG) ซึ่งเป็นแนวโน้มที่ภาคเอกชนทั่วโลกให้ความสําคัญในปัจจุบัน รวมทั้ง รัฐบาลมุ่งส่งเสริมความร่วมมือจากทุกภาคส่วน ทั้งภาครัฐและเอกชน นายกรัฐมนตรีขอบคุณเอกชนทุกคนที่รับนําแนวคิดที่เป็นประโยชน์ เป็นกุญแจสําคัญในการสร้างอนาคตที่ยั่งยืนและครอบคลุม เพื่อนําไปสู่การดําเนินธุรกิจที่เติบโตพัฒนาประเทศไทยอย่างยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ สั่งการกองทัพร่วมมือหน่วยงานทุกภาคส่วน เร่งคลี่คลายสถานการณ์ไฟป่า จ.นครนายกให้ยุติโดยเร็ว
วันศุกร์ที่ 31 มีนาคม 2566
31/03/2566
​โฆษกรัฐบาลเผย นายกฯ สั่งการกองทัพร่วมมือหน่วยงานทุกภาคส่วน เร่งคลี่คลายสถานการณ์ไฟป่า จ.นครนายกให้ยุติโดยเร็ว
​โฆษกรัฐบาลเผย นายกฯ สั่งการกองทัพร่วมมือหน่วยงานทุกภาคส่วน เร่งคลี่คลายสถานการณ์ไฟป่า จ.นครนายกให้ยุติโดยเร็ว พร้อมส่งกําลังใจและความห่วงใย ถึงเจ้าหน้าที่ทุกหน่วยที่กําลังปฏิบัติงานในพื้นที่
วันที่ 31 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ไฟป่าบริเวณเขาแหลม เขาชะภู เขาตะแบก ต.พรหมณี อ.เมืองนครนายก จ.นครนายก โดยศูนย์บัญชาการกระทรวงกลาโหม ได้สรุปสถานการณ์ไฟป่าบริเวณเขาแหลม เขาชะภู เขาตะแบก ต.พรหมณี อ.เมืองนครนายก จ.นครนายก ณ เวลา 09.00 น. วันนี้ (31 มี.ค. 66) สถานการณ์ทั่วไป พบว่า สถานการณ์ไฟป่าเบาบางลงไม่พบเปลวไฟ มีเพียงกลุ่มควันเล็ก ๆ ประมาณ 2-3 จุด บริเวณยอดเขาตะแบก โดยยังคงต้องเฝ้าระวังกระแสลมกระโชกแรงที่พัดไปทางทิศเหนือ อาจทําให้เปลวเพลิงเกิดโหมปะทุขึ้นได้อีก ซึ่งจะส่งผลกระทบต่อชุมชนในพื้นที่รอยต่อจังหวัดสระบุรีได้
สําหรับการปฏิบัติที่สําคัญในห้วงเวลา เมื่อวันที่ 30 มี.ค. 66 จังหวัดนครนายกได้ประกาศเขตพื้นที่ประสบสาธารณภัย/เขตการให้ความช่วยเหลือผู้ประสบภัยพิบัติกรณีฉุกเฉิน กรณีเหตุอัคคีภัย (ไฟป่า) ในพื้นที่หมู่ที่ 13 ต.พรหมณี อ.เมืองนครนายก และหมู่ที่ 10 หมู่ที่ 11 และหมู่ที่ 13 ต.เขาพระ อ.เมืองนครนายก จ.นครนายก ทั้งนี้ ในห้วงกลางคืนวันที่ 30 มี.ค. เจ้าหน้าที่ตรวจการณ์และเฝ้าไฟ ตรวจไม่พบการลุกลามของไฟป่าเพิ่มเติม
นายอนุชากล่าวด้วยว่า ศูนย์บัญชาการกระทรวงกลาโหมยังได้รายงานแผนปฏิบัติการต่อจากนี้ว่า ในการปฏิบัติการทางอากาศ จะใช้อากาศยานของกองทัพบก กรมป้องกันและบรรเทาสาธารณภัย (ปภ.) กระทรวงทรัพยากรธรรมชาติและสิ่งแวดล้อม เข้าดับไฟที่บริเวณเขาพระ ที่ยังไม่ดับสนิท ขณะที่การปฏิบัติภาคพื้น จะจัดกําลังจากโรงเรียนนายร้อยพระจุลจอมเกล้าและมณฑลทหารบกที่ 12 เฝ้าระวังบริเวณโดยรอบพื้นที่เกิดไฟป่าป้องกันการลุกลามเข้าสู่บ้านเรือนประชาชน
“นายกรัฐมนตรีติดตามสถานการณ์ไฟป่าที่เกิดขึ้นอย่างต่อเนื่อง กําชับให้หน่วยงานกองทัพ ร่วมมือกับหน่วยงานทุกภาคส่วน เร่งคลี่คลายสถานการณ์ให้ยุติโดยเร็ว พร้อมทั้งนายกรัฐมนตรีส่งกําลังใจและความห่วงใยมาถึงเจ้าหน้าที่จากทุกหน่วยที่กําลังปฏิบัติงานอยู่ในพื้นที่ ทั้งช่วยกันดับไฟ เร่งทําแนวกันไฟ เฝ้าระวังบริเวณโดยรอบพื้นที่อย่างเต็มกําลัง โดยขอให้ทุกคนปลอดภัย ทํางานด้วยความระมัดระวังอย่างที่สุด” นายอนุชากล่าว
รัฐบาลไทย-ข่าวทำเนียบรัฐบาล-รัฐบาลเพิ่มความสะดวกเชื่อมโยงระบบขนส่ง ช่วยประชาชนให้มีคุณภาพชีวิตที่ดี เปิดโครงการ 'บัตรเหมาจ่าย' จ่ายเดือนละ 2,000 บาท ขึ้นรถไฟสายสีแดงได้ 50 เที่ยว รถเมล์ไม่อั้น
วันศุกร์ที่ 31 มีนาคม 2566
31/03/2566
รัฐบาลเพิ่มความสะดวกเชื่อมโยงระบบขนส่ง ช่วยประชาชนให้มีคุณภาพชีวิตที่ดี เปิดโครงการ 'บัตรเหมาจ่าย' จ่ายเดือนละ 2,000 บาท ขึ้นรถไฟสายสีแดงได้ 50 เที่ยว รถเมล์ไม่อั้น
รัฐบาลเพิ่มความสะดวกเชื่อมโยงระบบขนส่ง ช่วยประชาชนให้มีคุณภาพชีวิตที่ดี เปิดโครงการ 'บัตรเหมาจ่าย' จ่ายเดือนละ 2,000 บาท ขึ้นรถไฟสายสีแดงได้ 50 เที่ยว รถเมล์ไม่อั้น
วันที่ 31 มีนาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลได้เร่งดําเนินการพัฒนาโครงสร้างพื้นฐานด้านคมนาคมขนส่งของไทยมาอย่างต่อเนื่อง โดยเฉพาะการพัฒนาโครงข่ายคมนาคม ได้แก่ การพัฒนาโครงข่ายรถไฟระหว่างเมือง การพัฒนาโครงข่ายขนส่งสาธารณะเพื่อแก้ไขปัญหาการจราจร เพื่อช่วยให้การคมนาคมขนส่งมีความสะดวกรวดเร็ว ช่วยให้ประชาชนมีคุณภาพชีวิตที่ดีขึ้น รัฐบาลโดย กรมการขนส่งทางราง ร่วมกับการรถไฟแห่งประเทศไทย องค์การขนส่งมวลชนกรุงเทพ บริษัท รถไฟฟ้า ร.ฟ.ท. จํากัด และ บมจ. ธนาคารกรุงไทย เปิดมิติใหม่ของเส้นทางคมนาคมให้มีความเชื่อมโยงอย่างต่อเนื่อง เพื่อการเดินทางที่สะดวกปลอดภัย เปิดตัวบัตรเหมาจ่าย TRANSIT PASS RED LINE BKK X BMTA
สําหรับ บัตรเหมาจ่าย TRANSIT PASS RED LINE BKK X BMTA เป็นบัตรโดยสารที่สามารถใช้เดินทางร่วมรถไฟชานเมืองสายสีแดง (ช่วงบางซื่อ-รังสิต และบางซื่อ-ตลิ่งชัน) และรถเมล์ ขสมก.ทั้งรถธรรมดาและรถปรับอากาศไม่จํากัดเที่ยว โดยจํานวนครั้งการเดินทางด้วยรถไฟชานเมืองสายสีแดง สูงสุดจํานวน 50 เที่ยว และรถเมล์ ขสมก. ไม่จํากัดเที่ยว ทั้งนี้ใช้บัตรเหมาจ่ายได้ภายในระยะเวลา 30 วัน นับจากวันที่ผู้โดยสารใช้บัตรครั้งแรกที่รถไฟฟ้าสายสีแดง หรือรถเมล์ ขสมก. อย่างใดอย่างหนึ่ง และเมื่อใช้งานรถไฟฟ้าสายสีแดงครบ 50 เที่ยวแล้ว จะไม่สามารถใช้ได้อีก แต่สามารถใช้ขึ้นรถเมล์ ขสมก. ได้จนกว่าจะครบ 30 วัน บัตรเหมาจ่ายนี้ผู้โดยสารสามารถชําระค่าโดยสารโดยการใช้บัตรแตะชําระค่าโดยสารที่จุดชําระของรถไฟชานเมือง (สายสีแดง) ตามที่ทางรฟท. กําหนดและเครื่อง EDC บนรถเมล์ ขสมก. สําหรับราคาค่าออกบัตรเหมาจ่ายมีค่าออกบัตร 100 บาท และราคาบัตรเหมาจ่าย 2,000 บาท
ทั้งนี้ ผู้โดยสารสามารถซื้อบัตรเหมาจ่าย TRANSIT PASS RED LINE BKK X BMTA ครั้งแรกได้ที่ห้องจําหน่ายบัตรโดยสารรถไฟชานเมืองสายสีแดง และเขตการเดินรถตามที่ ขสมก. กําหนด สามารถเติมเงินเข้าบัตรได้หลายช่องทาง เช่น ตู้เอทีเอ็มของธนาคารกรุงไทย แอปพลิเคชัน Krungthai NEXT การเติมเงินผ่านการสแกน QR Code หลังบัตร รวมทั้งการเติมเงินผ่านช่องทางอื่นทาง MOBILE BANKING ของทุกธนาคาร และชําระเงินสดผ่านเครื่อง EDC ณ จุดจําหน่ายบัตร
"บัตรเหมาจ่ายนี้จะช่วยให้เกิดการเดินทางที่เชื่อมต่อกันระหว่างรถไฟชานเมืองสายสีแดง และรถเมล์ ขสมก. ซึ่งผู้โดยสารจะได้รับการบริการที่มีความสะดวก รวดเร็ว และได้รับโปรโมชันที่ประหยัด ถูกกว่าการชื้อบัตรแยกประเภท ทําให้บัตรเหมาใบเดียวช่วยให้การเดินทางสะดวก คุ้ม รวดเร็ว จ่ายค่าโดยสารคล่องตัวผ่านบริการชําระเงินด้วยบัตรเหมาแบบไร้สัมผัส ซึ่งในระยะต่อไปหากจัดทําบัตรเหมาเที่ยวที่ใช้เดินทางร่วมทั้ง รถเมล์ ขสมก. และรถไฟฟ้าทั้งสายสีน้ําเงิน สายสีม่วง รวมทั้ง รถไฟชานเมือง (สายสีแดง) เมื่อคิดในอัตราเหมารายวันแล้วจะทําให้ช่วยลดภาระค่าใช้จ่ายในการเดินทางของประชาชน เกิดความสะดวกรวดเร็วในการเดินทาง ส่งเสริมให้เกิดการใช้ระบบขนส่งมวลชนในพื้นที่กรุงเทพมหานครเพิ่มขึ้นต่อไป" นางสาวรัชดา กล่าว
รัฐบาลไทย-ข่าวทำเนียบรัฐบาล-กรมบัญชีกลางเตือน! ผู้ได้รับสิทธิบัตรสวัสดิการแห่งรัฐ อย่าหลงเชื่อการเชิญชวนให้ยกเลิกสิทธิบัตรสวัสดิการแห่งรัฐ
วันศุกร์ที่ 31 มีนาคม 2566
31/03/2566
กรมบัญชีกลางเตือน! ผู้ได้รับสิทธิบัตรสวัสดิการแห่งรัฐ อย่าหลงเชื่อการเชิญชวนให้ยกเลิกสิทธิบัตรสวัสดิการแห่งรัฐ
ขอประชาชนผู้มีสิทธิอย่าหลงเชื่อและขอให้ตรวจสอบข้อมูลที่ถูกต้องก่อนการตัดสินใจยกเลิกสิทธิสวัสดิการแห่งรัฐ
นางสาววารี แว่นแก้ว รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า กรมบัญชีกลางได้รับแจ้งว่าขณะนี้มีผู้แอบอ้างและเชิญชวนให้ประชาชนที่ได้รับสิทธิตามโครงการลงทะเบียนเพื่อสวัสดิการแห่งรัฐ ปี 2565 มายกเลิกสิทธิสวัสดิการแห่งรัฐที่กรมบัญชีกลางหรือสํานักงานคลังจังหวัด และผู้แอบอ้างจะโอนเงินให้ผู้มีสิทธิเพื่อเป็นการตอบแทนด้วยจํานวนเงินต่าง ๆ ตามที่ผู้แอบอ้างเชิญชวน ขอประชาชนผู้มีสิทธิอย่าหลงเชื่อและขอให้ตรวจสอบข้อมูลที่ถูกต้องก่อนการตัดสินใจยกเลิกสิทธิสวัสดิการแห่งรัฐ โดยสามารถตรวจสอบข้อมูลได้ที่ Call Center บัตรสวัสดิการแห่งรัฐ หมายเลข 0 2109 2345 หรือ Call Center กรมบัญชีกลาง 0 2270 6400 หากผู้มีสิทธิทําการยกเลิกสิทธิสวัสดิการแห่งรัฐแล้ว จะไม่สามารถขอคืนสิทธิได้
รัฐบาลไทย-ข่าวทำเนียบรัฐบาล-รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม ตรวจเยี่ยมหน่วยงานในสังกัดกระทรวงยุติธรรม
วันศุกร์ที่ 31 มีนาคม 2566
31/03/2566
รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม ตรวจเยี่ยมหน่วยงานในสังกัดกระทรวงยุติธรรม
รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม ตรวจเยี่ยมหน่วยงานในสังกัดกระทรวงยุติธรรม
ในวันพุธที่ ๒๙ มีนาคม ๒๕๖๖ เวลา ๑๑.๓๐ น. นายวิษณุ เครืองาม รองนายกรัฐมนตรี รักษาราชการแทนรัฐมนตรีว่าการกระทรวงยุติธรรม พร้อมด้วย นางพงษ์สวาท กายอรุณสุทธิ์ ปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นายเรืองศักดิ์ สุวารี อธิบดีกรมคุ้มครองสิทธิและเสรีภาพ นายโกมล พรมเพ็ง รองอธิบดีกรมพินิจและคุ้มครองเด็กและเยาวชน ตรวจเยี่ยมและให้กําลังใจบุคลากร กรมคุ้มครองสิทธิและเสรีภาพ กรมพินิจและคุ้มครองเด็กและเยาวชน ศูนย์บริการร่วมกระทรวงยุติธรรม รวมทั้งเยี่ยมชมร้านกาแฟ Bellinee's Bake&Brew (เบลลินี่ เบค แอนด์ บลู) ที่ส่งเสริมและพัฒนาทักษะเด็กและเยาวชน เพื่อเตรียมความพร้อมในการประกอบอาชีพ ณ อาคารกระทรวงยุติธรรม